Gansbaai Courant -Gansbaai Tennis | Xplorio Xplorio
Gansbaai TennisPublished: 13 December 2012, By: Gansbaai Courant, Category: Gansbaai CommunityOp Saterdag, 8 Desember, het die Gansbaai Tennisklub hul jaarlikse tennisdag aangebied.
Vanjaar was dit ons 10de toernooi en het die meeste deelnemers nog gehad. Daar was altesaam 58 spelers wat in 3 afdelings meegeding het. Daar was spelers van die Strand, George, Ceres, Paarl, Hermanus, Montagu, Gauteng, Bredasdorp, Worcester, Swellendam, Bonnievale, Goudini, Kleinmond en selfs Duitsland!! Gansbaai-omgewing was die dorp met die meeste spelers. Dankie vir jul ondersteuning (veral die 3 junior spelers wat ook saam met ons gespeel het.
Links: Marie Nieman van Centurion wat ‘n strandhuis in Perlemoenbaai besit.
Regs: Eben Lourens van Gansbaai
Baie geluk aan al die wenners. Die uitslae was as volg:
Die A-afdeling is gewen deur Graham Stieger (Gansbaai) en Amorè Hansen (Kleinmond).
Die naaswenners was Hendrik Burmeister (Duitsland) en Emeke Stieger (Gansbaai).
Die B-afdeling is gewen deur Leon Meyer (Kleinmond) en Celia van Blerk (Kleinmond). Die naaswenners was Stan Voges (Bredasdorp) en Marina Snyders (Bonnievale). Jan Louw (Kleinmond) en Koba Dippenaar (Bonnievale) het die derde plek behaal.
Die C-afdeling is gewen deur Neville Koert (Gansbaai) en Desireè Blackburn-Hall (Gansbaai). Die naaswenners was Karriem Adams (Ceres) en Wilma Steenkamp (Strand).
Gansbaai Tennisklub en sy lede wil graag van hierdie geleentheid gebruik maak om mense en instansies/besighede te bedank vir hul bydrae en skenkings tot die sukses van die dag.
Ons groot waardering en opregte dank gaan aan: Shark Diving Unlimited, White Shark Projects, White Shark Aventures, Great White viewing & cage diving, Koos Geldenhuys van Old Mutual in Worcester, Gansbaai Marine, Gansbaai Spar, OK-foods, Fine&Country, Petrus eiendomme, Hermanus Liquor Stores, Belmont Cash&Carry, Kleinkaap kwekery, Dr C.Loubser, Fabriekswinkel, Knapsak (heerlike kos), Gerhard en Ansie Germishuys (sonder julle was ek verlore!), Piet en Elsabie Schoombie, Alta van Niekerk, Charl van Schalkwyk, Lisel Joubert, Pat Ronquest, William Low, Eben Lourens en Desireè Blackburn-Hall.
'n Geseënde Kersfees en voorspoed vir die nuwe jaar word almal toegewens. Ons sien mekaar op die bane gedurende die vakansie-tyd of dan weer volgende jaar. Reis veilig.
Tennisgroete, Daniel SUBSCRIBE TO XPLORIO SHARE THIS POST: Email Facebook Twitter Information